ایران‌دا گنج بیر قادینین پولس نظارتینده اؤلومون‌دن سونرا باشلایان گؤستریلره گؤره ایلک اؤلوم حؤکمو ایجرا ائدیلدی.
ایران یارغی ارکینه باغلی میزان نیوزون معلوماتینا گؤره، اکتبر آیین‌دا باشکند تهراندا ستار خان جاده‌سینده‌کی اعتراضلار زامانی وطنداشلاری سویوق سلاحلا تهدید ائتدیگی و بیر گوونلیک گؤره‌ولیسینی یارالادیغی" ادعاسی ایله انقیلاب محکمه‌سی طرفین‌دن اعدام جزاسینا محکوم ائدیله‌ن محسین شکاری آدلی گؤستریچی بو سحر اعدام ائدیلدی.
خبرده، اعدام اولونان شخصین "سویوق سلاح داشیماق، یولو باغلاماق، نقلیات واسطه‌لرینی ساخلاماق، گوونلیگی پوزماق، بسیج قوه‌لری ایله چاتیشما، بیر گوونلیک گؤره‌ولیسینی یارالاماق، قوروخو و دهشت ساچماق ایله دؤولته قارشی ساواش" اتهاملاری ایله ۲۰ نوامبردا اعداما مجکوم ائدیلدیگی، داها سونرا عالی محکمه طرفین‌دن جزاسینین تصدیقلندیگی قید ائدیلدی.
محسن شکاری ایران‌دا باشلایان اعتراضلاری ایله باغلی اعدام ائدیله‌ن ایلک گؤستریچی اولدو.
اؤلکه‌ده ۳ آیا یاخین‌دیر داوام ائد‌ن گؤستریلرله باغلی ایندیه دک ۱۱ نفر حاقیندا اؤلوم حؤکمو وئریلدی. اینقیلاب محکمه‌لری طرفین‌دن چیخاریلان اؤلوم حؤکملری یوکسک محکمه طرفین‌دن اونایلانلمالی‌دیر.
